Si voleu establir una tarifa per a famílies, cal que tingueu en compte que el nostre sistema no diferencia entre tipus de persones incloses al preu. Això vol dir que, encara que especifiquem clarament que una parcel·la és per a famílies, alguns clients la podrien acabar reservant encara que no siguin una família. Si, tot i així, voleu configurar tarifes per a famílies, inicieu la sessió a l'extranet i seguiu els passos següents:
1) Nom del tipus de la unitat: especifiqueu que es tracta d'una unitat per a famílies i establiu clarament quants adults i quants nens s'admeten per unitat. Exemple: parcel·la sense electricitat per a famílies (2 adults i 2 nens).
2) Descripció del tipus d'unitat: torneu a especificar el tipus d'ocupants als preus, a més de l'edat dels nens. Exemple: el preu inclou 2 adults i 2 nens de fins a X anys.
3) Configuració del preu: el preu ha d'incloure el número total de persones per unitat. No es poden acceptar persones addicionals a les unitats. Això és perquè (com s'ha explicat més amunt) el sistema no reconeix les persones que s'inclouen al preu i, per tant, els resultats de la cerca podrien incloure preus equivocats. Exemple: preu per unitat, inclou un màxim de 4 persones.
4) Aneu a la "Informació del càmping" a la vostra extranet, seleccioneu la pestanya de configuració de la reserva i afegiu una nota als vostres "Termes i condicions" que digui que el preu d'una unitat per a famílies inclou X adults i X nens de fins a X anys.